ᱥᱟᱭᱱᱛᱷᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱥᱟᱭᱱᱛᱷᱤᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱭᱟᱜ ᱢᱟᱨᱮᱱ ᱥᱴᱮᱥᱚᱱ ᱠᱚ ᱢᱩᱫᱽᱨᱮ ᱢᱤᱫᱴᱟᱹᱝ ᱡᱟᱦᱟᱸ ᱥᱤᱧᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱟᱭᱛᱷᱤᱭᱟ ᱥᱟᱦᱟᱨ ᱨᱮ ᱥᱮᱵᱟᱭ ᱮᱢ ᱮᱫᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ "ᱮᱱ.ᱮᱥ.ᱡᱤ-᱕" ᱛᱷᱚᱠ ᱨᱮᱭᱟᱜ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱨᱮᱞ ᱥᱴᱮᱥᱚᱱ ᱫᱚ ᱥᱟᱢᱟᱝ ᱨᱮᱞ ᱴᱚᱴᱷᱟ ᱨᱮᱭᱟᱜ ᱦᱟᱣᱲᱟ ᱨᱮᱞ ᱠᱷᱚᱸᱰ ᱨᱪᱟᱪᱞᱟᱣᱚᱜ ᱢᱤᱫ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ᱥᱟᱭᱱᱛᱷᱤᱭᱟ ᱡᱚᱸᱠᱥᱚᱱ ᱫᱚ ᱥᱟᱭᱱᱛᱷᱤᱭᱟ ᱡᱤ.ᱟᱨ.ᱯᱤ ᱯᱩᱞᱤᱥ ᱥᱴᱮᱥᱚᱱ ᱨᱮᱭᱟᱜ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱞ ᱥᱴᱮᱥᱚᱱ ᱨᱮ ᱡᱚᱛᱚ ᱫᱤᱱ ᱕᱔ ᱜᱚᱴᱟᱝ ᱨᱮᱹᱞ ᱦᱮᱡ ᱟᱨ ᱪᱟᱞᱟᱜ ᱠᱟᱱᱟ ᱾ ᱥᱟᱭᱛᱷᱤᱭᱟ ᱡᱚᱸᱠᱥᱚᱱ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱛᱮᱥᱟᱨ ᱵᱮᱥᱛᱚ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱞ ᱥᱴᱮᱥᱚᱱ ᱫᱚ ᱦᱟᱣᱲᱟ ᱠᱷᱚᱸᱰ ᱨᱮᱭᱟᱜ ᱡᱚᱛᱚ ᱠᱷᱚᱱ ᱰᱷᱮᱨ ᱠᱟᱹᱢᱤ ᱟᱱ "ᱮᱱ.ᱮᱥ.ᱡᱤ-᱕" ᱛᱷᱚᱠ ᱨᱮᱞ ᱥᱴᱮᱥᱚᱱ ᱟᱨ ᱦᱟᱣᱲᱟ ᱠᱷᱚᱸᱰ ᱨᱮᱭᱟᱜ ᱥᱟᱱᱟᱢ ᱮᱱ.ᱮᱥ.ᱡᱤ ᱛᱷᱚᱠ ᱨᱮᱞ ᱥᱴᱮᱥᱚᱱ ᱢᱩᱫᱽᱨᱮ ᱖ ᱟᱱᱟᱜ ᱡᱟᱹᱥᱛᱤ ᱠᱟᱹᱢᱤ ᱟᱱ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱫᱚ ᱔ ᱜᱚᱴᱟᱝ ᱞᱟᱹᱠᱛᱤᱭᱟᱱ ᱴᱨᱮᱱ ᱨᱮᱭᱟᱜ ᱮᱛᱚᱦᱚᱵ ᱥᱴᱮᱥᱚᱱ ᱞᱮᱠᱟᱛᱮ ᱠᱟᱹᱢᱤ ᱮᱫᱟᱭ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱩᱛᱛᱚᱨ ᱵᱚᱝᱜᱚ ᱮᱠᱥᱯᱨᱮᱥ ᱟᱨ ᱵᱟᱱᱚᱱᱪᱚᱞ ᱮᱠᱥᱯᱨᱮᱥ ᱢᱩᱫᱨᱮ ᱧᱩᱛᱩᱢᱟᱱ ᱥᱟᱭᱛᱷᱤᱭᱟ ᱴᱮᱨᱮᱱ ᱨᱮᱭᱟᱜ ᱜᱷᱟᱹᱞ ᱦᱩᱭ ᱞᱮᱱᱟ᱾ 

 ᱴᱨᱮᱱ ᱠᱚ 
ᱱᱚᱣᱟ ᱨᱮᱞ ᱥᱴᱮᱥᱚᱱ ᱠᱷᱚᱱ ᱧᱟᱢᱚᱜ ᱠᱟᱱ ᱠᱤᱪᱷᱩ ᱢᱩᱲᱩᱫ ᱴᱨᱮᱱ ᱞᱟᱛᱟᱨ ᱨᱮ ᱚᱞ ᱢᱮᱱᱟᱜᱼᱟ ᱾

 ᱱᱟᱜᱟᱢ 
᱑᱘᱕᱙ ᱥᱣᱨᱢᱟ ᱨᱮᱭᱟᱜ ᱚᱠᱴᱳᱵᱚᱨ ᱨᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱭᱟᱜ ᱠᱷᱟᱱᱟᱼᱨᱟᱡᱽᱢᱟᱦᱚᱞ ᱦᱤᱸᱥ ᱵᱮᱱᱟᱣ ᱠᱟᱹᱢᱤ ᱢᱩᱪᱟᱹᱫ ᱞᱮᱱᱟ ᱾ ᱥᱟᱱᱟᱢ ᱰᱟᱦᱟᱨ ᱵᱮᱱᱟᱣ ᱨᱮᱭᱟᱜ ᱦᱤᱸᱥ ᱞᱮᱠᱟᱛᱮ ᱥᱟᱭᱱᱛᱷᱤᱭᱟ ᱨᱮᱞ ᱥᱴᱮᱥᱚᱱ ᱵᱮᱱᱟᱣ ᱦᱳᱭ ᱞᱮᱱᱟ ᱟᱨ ᱚᱱᱟ ᱥᱮᱨᱢᱟ ᱜᱮ ᱚᱱᱟ ᱥᱟᱭᱛᱷᱤᱭᱟ ᱨᱮᱞ ᱥᱴᱮᱥᱚᱱ ᱮᱛᱚᱦᱚᱵ ᱞᱮᱱᱟ᱾ ᱑᱙᱕᱙ ᱥᱮᱨᱢᱟ ᱨᱮᱭᱟᱜ ᱑ ᱥᱮᱯᱴᱮᱢᱵᱚᱨ ᱨᱮ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱯᱩᱭᱞᱩ ᱦᱚᱲ ᱴᱨᱤᱱ ᱥᱟᱸᱜᱷᱟᱨ ᱮᱛᱚᱦᱚᱵ ᱞᱮᱱᱟ ᱾ ᱔ ᱡᱩᱞᱟᱭ ᱑᱘᱖᱐ ᱨᱮ ᱠᱷᱟᱱᱟ ᱛᱟᱞᱟᱛᱮ ᱦᱟᱣᱲᱟ ᱠᱷᱚᱱ ᱨᱟᱡᱽᱢᱟᱦᱚᱞ ᱫᱷᱟᱹᱵᱤᱡ ᱨᱮᱹᱞ ᱯᱚᱨᱤᱥᱮᱵᱟ ᱮᱦᱚᱵ ᱞᱮᱱᱟ ᱾

ᱟᱱᱰᱟᱞ-ᱥᱟᱭᱱᱛᱷᱤᱭᱟ ᱪᱟᱸᱜᱟ ᱰᱟᱦᱟᱨ ᱑᱙᱑᱓ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱᱟ᱾

 ᱥᱩᱵᱤᱫᱷᱟᱹ ᱠᱚ 
ᱥᱟᱭᱱᱛᱷᱤᱭᱟ ᱨᱮᱞ ᱥᱴᱮᱥᱚᱱ ᱨᱮ ᱥᱩᱵᱤᱫᱷᱟᱹ ᱠᱚ ᱢᱩᱫᱽᱨᱮ ᱢᱮᱱᱟᱜᱼᱟ ᱥᱮᱰ, ᱯᱩᱭᱞᱩ ᱟᱨ ᱫᱚᱥᱟᱨ ᱛᱷᱚᱠ ᱨᱮᱭᱟᱜ ᱳᱭᱮᱴᱤᱝ ᱨᱩᱢ, ᱮᱥᱠᱞᱮᱴᱟᱨ, ᱵᱟᱨᱭᱟ ᱳᱣᱟᱨ ᱵᱨᱤᱡᱽ, ᱰᱤᱡᱮᱴᱮᱞ ᱜᱷᱩᱲᱤ, ᱥᱤ.ᱥᱤ.ᱴᱤ.ᱵᱷᱤ ᱠᱮᱢᱮᱨᱟ, ᱴᱚᱭᱞᱮᱴ ᱟᱨ ᱯᱚᱛᱚᱵ ᱨᱮᱭᱟᱜ ᱥᱴᱚᱞ ᱾

 ᱫᱩᱨᱤᱵ ᱨᱮᱭᱟᱜ ᱥᱩᱵᱤᱫᱷᱟᱹ 
᱒᱐᱑᱘ ᱥᱮᱨᱴᱟ ᱦᱟᱹᱵᱤᱡ ᱥᱟᱭᱱᱛᱷᱤᱭᱟ ᱨᱮᱞ ᱥᱴᱮᱥᱚᱱ ᱨᱮ ᱜᱚᱴᱟ ᱨᱮᱠ ᱨᱮᱭᱟᱜ ᱫᱩᱨᱤᱵ ᱥᱮᱰ ᱛᱟᱦᱮᱸ ᱠᱟᱱᱟ ᱾ ᱱᱟᱦᱟᱜ, ᱱᱚᱣᱟ ᱫᱚ ᱨᱚᱠ ᱨᱮ ᱫᱩᱨᱤᱵ ᱞᱳᱰ/ᱟᱱᱞᱳᱰ ᱞᱟᱹᱜᱤᱫ ᱨᱮᱞᱳᱭᱮ ᱥᱟᱭᱰᱤᱝ ᱞᱮᱠᱟᱛᱮ ᱵᱮᱣᱦᱟᱨᱚᱜᱼᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱨᱮᱞᱣᱮ ᱥᱴᱮᱥᱚᱱ ᱠᱚ